Krešo Beljak
<s>Krešo Beljak (22. kolovoza 1971., Brežice, Slovenija) je hrvatski političar koji od 2016. godine vodi Hrvatsku seljačku, a od 2009. služi kao gradonačelnik Samobora.</s><s>Poznat je kao predstavnik lijevog krila stranke, koju je nakon preuzimanja vodstva doveo u koaliciju sa SDP-om.</s>

<s>Životopis</s>

<s>Krešo Beljak rođen je u Brežicama (Republika Slovenija) 22. kolovoza, 1971. godine.</s><s>Pohađao je Osnovnu školu Janko Mišić (kasnije preimenovana u OŠ Samobor) u gradu Samoboru.</s><s>Nakon srednje škole upisao je Prirodoslovno matematički fakultet u Zagrebu i stekao zvanje profesora zemljopisa.</s><s>Aktivno govori engleski i njemački jezik u govoru i pismu.</s><s>Bio je sudionik Domovinskog rata između 1990. i 1992.</s>

<s>Između 1999. i 2002. godine živio je i radio je u SR Njemačkoj.</s>

<s>Godine 2016. završio je i poslijediplomski specijalistički studij Vanjske politike i diplomacije na Fakultetu političkih znanosti u Zagrebu.</s>

<s>Karijera</s>

<s>Bio je zaposlen kao profesor zemljopisa u Srednjoj strukovnoj školi Samobor do 2008. godine kada odlazi na radno mjesto stručnog savjetnika u JU za upravljanje zaštićenim područjima i drugim zaštićenim prirodnim vrijednostima na području Zagrebačke županije.</s>

<s>Politička djelatnost</s>

<s>Član je HSS-a od veljače 2003. godine,  a prije toga nije se bavio politikom.</s>

<s>Na mjesnim izborima u ožujku 2003. godine za VMO „Ferdo Livadić - Samobor“ nositelj je liste HSS-a i izabran za vijećnika u Vijeće mjesnog odbora.</s>

<s>U svibnju 2003. godine imenovan je za tehničkog tajnika GO HSS-a Samobor, a već u rujnu 2004. godine preuzeo je dužnost v.d. tajnika GO HSS-a Samobor.</s><s>U ožujku 2005. godine, nakon suspenzije organizacije uzrokovane unutarstranačkim sukobima Županijska organizacija HSS-a Zagrebačke županije imenovala ga je za povjerenika HSS-a Grada Samobora.</s><s>Nakon samo dva tjedna prisiljen je podnijeti ostavku te ne sudjeluje na lokalnim izborima 2005. godine kada HSS u Samoboru gubi gradonačelnika i odlazi u oporbu.</s>

<s>U srpnju 2005. godine izabran je za predsjednika ogranka HSS-a „Ferdo Livadić“, no već u listopadu iste godine cijela Gradska organizacija HSS-a Samobor je raspuštena, sa svim ograncima.</s>

<s>U travnju 2006. godine, prigodom obnavljanja ogranaka, ponovno je izabran za predsjednika ogranka HSS-a "Ferdo Livadić", a već u svibnju 2006. godine izabran je za novog predsjednika GO HSS-a Samobor, pobijedivši na Izbornoj skupštini protukandidata Pavla Groma sa 75% glasova.</s><s>Tada postaje članom Odbora županijske organizacije HSS-a Zagrebačke županije te nešto kasnije i članom Stručnih vijeća HSS-a Republike Hrvatske, gdje se zadužuje za izradu stranačke koncepcije administrativne podjele Hrvatske.</s><s>Iako je koncepcija izrađena u suradnji s vodećim stručnjacima države te prati ideološku i političku platformu Stjepana Radića i ostalih osnivača stranke, još uvijek nije uzeta u razmatranje kako bi postala dio stranačkog programa HSS-a.</s>

<s>Na Glavnoj izbornoj skupštini HSS-a u travnju 2008. godine, s 501 glasom izabran je za jednog od 30 članova Glavnog odbora HSS-a Republike Hrvatske te ujedno po funkciji za člana Predsjedništva Županijske organizacije HSS-a Zagrebačke županije.</s>

<s>Početkom 2009. godine, Odbor GO HSS-a Grada Samobora izglasao ga je kao kandidata za gradonačelnika grada Samobora.</s><s>Na izborima u svibnju 2009. godine HSS u Samoboru nastupa samostalno te osvaja rekordnih 6 mandata u Gradskom vijeću.</s><s>Beljak sa zamjenicima iz redova HSS-a (Željko Stanec i Hrvoje Frankić) pobjeđuje u prvom krugu s 22,31% u konkurenciji 5 istaknutih kandidata (Tomislav Masten - HDZ,HSP,HSU 21,65%, Marica Jelenić - HNS 19,98%, Željko Žarko - SDP 17,34%, Antun Dubravko Filipec - HSLS 16,13%).</s><s>Uoči drugog kruga izbora, dobiva podršku SDP-a i HNS-a te pobjeđuje u drugom krugu s 59,99% HDZ-ovog, HSP-ovog i HSU-ovog kandidata Tomislava Mastena.</s><s>Dužnost gradonačelnika Samobora preuzeo je 4. lipnja 2009. godine nakon službene objave rezultata.</s>

<s>Na parlamentarnim izborima u prosincu 2011. godine drugi je na HSS-ovoj listi za 7. izbornu jedinicu, ali lista ne dobiva dovoljno glasova za prijelaz izbornog praga.</s>

<s>U siječnju 2012. godine, na glavnoj Izbornoj skupštini HSS-a, izabran je za jednog od 5 potpredsjednika HSS-a s najvećim brojem glasova od svih 13 kandidata.</s>

<s>Na lokalnim izborima u svibnju 2013. godine ponovno je izabran za gradonačelnika grada Samobora kao zajednički kandidat HSS-a i SDP-a, pobjedivši sa 66,11% u prvom krugu četvoricu protukandidata (Tomislav Masten - HDZ, HSLS, HSU 16,77%, Ivan Vlainić - nez.</s><s>8,10%, Branka Čelar - ABH, DSU 3,12%, Jug Puljizević - HNS 2,73%).</s><s>Na izborima za Županijsku skupštinu izabran za za vijećnika kao 2. na listi HSS-a, ali nakon izbora svojevoljno stavlja mandat u mirovanje.</s>

<s>U ožujku 2016. godine na Glavnoj izbornoj skupštini, izabran za predsjednika HSS-a.</s>

<s>Odlikovanja 
 Odlikovan je Spomenicom Domovinskog rata.</s>

<s>Osobni život 
Oženjen je, otac troje djece.</s>

<s>Izvori</s>

<s>Vanjske poveznice 
 
 Beljak novi Samoborski gradonačelnik
 HSS ima novog predsjednika, Hrg ne žali što to više nije Budućnost stranke od sada u rukama drži samoborski gradonačelnik Krešo Beljak, Jutarnji list, HINA, 19. ožujka 2016.</s>

<s>Hrvatski političari
Hrvatska seljačka stranka</s>

